# Refik Anadol

Refik Anadol (Istanbul, 1985) és un dissenyador i artista de mitjans de comunicació turcoamericà. Els seus projectes consisteixen en algorismes d'aprenentatge automàtic basats en dades que creen entorns abstractes i de caràcter oníric utilitzant la intel·ligència artificial (IA). Viu a Los Angeles.

## Vida primerenca i educació

Anadol va néixer i créixer a Istanbul, Turquia. Es va llicenciar en Fotografia i Vídeo i rebé un Màster de Belles Arts a la Universitat Bilgi d'Istanbul. Després dels seus estudis a Turquia, es traslladà als Estats Units per estudiar al programa d'Arts dels Mitjans de Disseny a la Universitat de Califòrnia a Los Angeles on se li va atorgar un segon Màster en Belles Arts.

## Feina

Anadol va començar la carrera creant instal·lacions permanents d'art públic com el projecte de 'Representacions Virtuals', elaborat a San Francisco, i el del 'Vent de Boston', una «pintura de dades» que va canviant d'acord amb les dades del vent en temps real a Boston. Va obtenir atenció ràpidament en el món de l'art gràcies al seu enfocament nou i innovador mitjançant l'ús de dades digitals.
Altres instal·lacions permanents d'art públic són: 'Interconnectats', una pantalla d'art animat d'uns 2,147 peus quadrats situat a l'Aeroport Internacional de Charlotte-Douglas a Carolina del Nord; 'Virtual appliqué', al Beverly Center (centre comercial) de Los Angeles; i 'Cristall de Dades', una escultura de dades d'IA impresa en 3D i a gran-escala, instal·lada a l'Edifici Portland de la ciutat homònima d'Oregon.
Altres comissions addicionals inclouen instal·lacions provisionals com 'L'habitació Infinita', projecte del Biennal d'Istanbul de 2015 al Centre d'Arts Escèniques Zorlu. Allí va crear un entorn immersiu transformant totes les superfícies de l'habitació en un espai abstracte, infinit i en movimient. El projecte de 'L'habitació Infinita', va ser posteriorment exposat al festival South by Southwest (SXSW) d'Austin, Texas.
El 2018, se li va encarregar la creació d'una obra que seria projectada a la Sala de Concert de Walt Disney (WDCH) com a part de la celebració del centenari. Amb aquest motiu creà una escultura de dades de 12 minuts d'animació que fou anomenada 'Somnis WDCH'. L'animació va comptar amb una sèrie de fotografies extretes digitalment, enregistraments d'àudio i vídeo trobats a l'arxiu dels concerts.
El 2019, va dissenyar la 'Al·lucinació Maquinal', una instal·lació audiovisual immersiva a Artechouse, un espai d'art digital situat al Mercat de Chelsea de Nova York. El projecte processava imatges de conjunts de dades de Nova York públicament disponibles comprenent unes 300 milions de fotos, i 113 milions d'altres punts de dades en brut. Aquell mateix any, Anadol va crear 'Seoul Haemong', una projecció de 16 minuts a la Plaça de Disseny Dongdaemun (DDP), un edifici de Seül, Corea de Sud, dissenyat per l'arquitecte Zaha Hadid, per celebrar el periode festiu de cap d'any a Corea.
L'any 2020, el treball d'Anadol va formar part del Triennal Melbourne NGV a Austràlia. El seu projecte "Memòries Quàntiques", va consistir en una pantalla de 35 peus per 35 peus.
El 2021, la Galeria Pilevneli d'Istanbul li va encarregar crear "Memòries d'una Màquina: Espai".
Anadol és professor de l'Escola d'Arts de Mitjans de Disseny a UCLA.

## Premis

Anadol ha rebut diversos premis i reconeixement per la seva feina incloent el Premi a la Millor visió de Microsoft Research, el Premi de Disseny alemany, el premi Moss Art+Arquitectura de la UCLA, el premi de l'Institut d'Investigació de les Arts de la Universitat de Califòrnia, el Premi de Disseny GlobalSEGD i una Residència d'Artista en art i intel·ligència artificial de Google. Ha estat seleccionat per participar en la Biennal d'Arquitectura de Venècia.

## Referències

* ↑ «You might be right there, in Charlotte airport's new artwork».
* ↑ «Refik Anadol: the artist bringing AI dreams to life» (en anglès australià). ABC Radio National, 27-01-2021. [Consulta: 16 abril 2021].
* ↑ Makowski, Ann. «Virtual Depictions : San Francisco» (en anglès). segd.org, 25-05-2016. [Consulta: 16 abril 2021].
* ↑ «The Wind's Invisible Poetry Flows Through These Digital Paintings» (en anglès). www.vice.com. [Consulta: 16 abril 2021].
* ↑ «Charlotte Douglas International Airport» (en anglès). www.cltairport.com. [Consulta: 16 abril 2021].
* ↑ «The Beverly Center got a $500-million makeover. Will that do in the era of Amazon and outdoor malls?» (en anglès americà). Los Angeles Times, 02-11-2018. [Consulta: 16 abril 2021].
* ↑ Fontana, Eugenie. «New art brings a glow to the city's iconic Portland Building» (en anglès americà). Regional Arts and Culture Council, 06-03-2020. [Consulta: 16 abril 2021].
* ↑ «Refik Anadol's "Infinity Room" Expands Perception» (en anglès). Design Milk, 25-01-2016. [Consulta: 16 abril 2021].
* ↑ «Refik Anadol's Infinity installation at SXSW immerses visitors in patterns of light» (en anglès). Dezeen, 20-03-2017. [Consulta: 16 abril 2021].
* ↑ (en anglès) , 14-09-2018 [Consulta: 16 abril 2021].
* ↑ Haigney, Sophie. «Refik Anadol Trains AI to Dream of New York City» (en anglès americà). ARTnews.com, 18-09-2019. [Consulta: 16 abril 2021].
* ↑ «Seoul's Dongdaemun Design Plaza Lights Up | Creative Cities Network». en.unesco.org. [Consulta: 16 abril 2021].
* ↑ «Subscribe to a slice of the FT | Financial Times». www.ft.com. [Consulta: 16 abril 2021].
* ↑ «Istanbul's Pilevneli Gallery presents Refik Anadol's latest exhibition» (en anglès). Hürriyet Daily News. [Consulta: 16 abril 2021].
* 1 2 «UCLA Design Media Arts / Faculty». m.dma.ucla.edu. Arxivat de l'original el 2019-12-07. [Consulta: 16 abril 2021].
* ↑ «Biennale Architettura 2021 | Participants» (en anglès). La Biennale di Venezia, 11-02-2020. [Consulta: 16 abril 2021].